- 30 Junie 2018-skatting
3 139 000 (3de (VK))
151,1 / km2
391,3 / myl2
$54 miljard (3de (VK))
$18 000 (3de (VK))
Die grootste deel van Wallis se oppervlakte word deur bergagtige terrein beslaan, veral in die noordelike en sentrale gedeeltes, op hoogtes van meer as 150 m bo seevlak. Die bergreekse is tydens die laaste ystydperk gevorm, met die Snowdon (Wallies: Yr Wyddfa) in Snowdonië, Noord-Wallis as die hoogste bergpiek op 1 085 meter. Die Brecon Beacons in die suide bereik 'n hoogte van 885 m, terwyl die Kambriese Gebergte (Engels: Cambrian Mountains) in die hartland van Wallis uittoring. Die aarde se vroegste geologiese tydperk in die Paleosoïkum, die Kambrium, is na die Kambriese bergreeks genoem.
Wallis het sy eie nasionale sportkompetisies en het onafhanklike verteenwoordiging by verskeie internasionale sportbyeenkomste, waaronder die FIFA Sokker-Wêreldbeker-toernooi, die Rugbywêreldbeker, die UEFA Europa-beker en die Statebondspele. By Olimpiese Spele maak Walliese atlete egter deel uit van Groot-Brittanje se span, saam met Engeland, Skotland en Noord-Ierland.
Rugby word as nasionale sport van Wallis beskou en is veral in Suid-Wallis gewild. Die Walliese nasionale rugbyspan ding in die Sesnasies-toernooi met Engeland, Frankryk, Ierland, Italië en Skotland mee en neem gereeld aan die Rugbywêreldbeker deel. Wallis was een van die gashere tydens die Rugbywêreldbeker 1991 en die Rugbywêreldbeker 1999. Cardiff se Millennium-stadion is die grootste rugbystadion in Wallis en tuisstadion van die Walliese nasionale rugbyspan. Wallis se beste rugbyspelers mag vir die Britse en Ierse Leeus speel en deur die Suidelike Halfrond toer.
Krieket is een van min sportsoorte waar Wallis nie oor 'n eie nasionale span beskik nie en Walliese spelers mag vir die Engelse nasionale krieketspan speel wat deur die England and Wales Cricket Board (ECB) beheer word. Wallis het saam met Engeland die Krieketwêreldbeker 1983 gehuisves en as een van die mede-gashere van die Krieketwêreldbeker 1999 opgetree.
Sokker is veral in Noord-Wallis gewild en sedert 1992 beskik Wallis oor sy eie sokkerliga, die Welsh Premier League. Tydens die Europese Sokkerkampioenskap 2016, die eerste deelname vir Wallis by 'n UEFA Europa-beker ooit, het die Walliese nasionale sokkerspan tot die halfeindrondte deurgedring en teen die gasheer en latere naaswenner Frankryk verloor. Tot dusver het Wallis net aan een Sokker-Wêreldbeker deelgeneem: Tydens die FIFA Sokker-Wêreldbekertoernooi in 1958 in Swede het hulle die kwarteindrondte bereik, maar teen die latere kampioen Brasilië verloor.
Wallis het sedert 1930 by elke Statebondspele deelgeneem en het dit een keer gehuisves: Die Statebondspele van 1958 is in Cardiff aangebied.
↑ (en) Llywodraeth Cymru | Welsh Government: Mid year estimates of the population: mid-2018. Besoek op 30 Julie 2019
↑ (en) "2011 UK censuses". Office for National Statistics. Besoek op 24 Augustus 2014.
↑ (en) "NGB websites: About us: Sport Wales – Chwaraeon Cymru". Sport Wales website. Sport Wales. 2010. Geargiveer vanaf die oorspronklike op 10 Maart 2012. Besoek op 29 November 2010.
↑ (en) "1958 British Empire and Commonwealth Games". Commonwealth Games Federation. Besoek op 5 Mei 2018.
Ontsluit van "http://af.wiki.sxisa.org/w/index.php?title=Wallis&oldid=2069370"